ai4bharat/Pralekha huggingface dataset:
சுகாதாரம் மற்றும் குடும்ப நலத்துறை அமைச்சகம்
நாக்பூர் எய்ம்ஸ் 3வது நிறுவன தினம் கொண்டாட்டம்: திரு நிதின்கட்கரி மற்றும் டாக்டர் பாரதி பிரவின் பவார் தலைமை தாங்கினர்
நாக்பூர் எய்ம்ஸ் மருத்துவமனையின் 3வது நிறுவன தினத்தை குறிக்கும் டிஜிட்டல் நிகழ்ச்சிக்கு மத்திய சாலை போக்குவரத்து மற்றும் நெடுஞ்சாலைத்துறை அமைச்சர் திரு நிதின்கட்கரி, மத்திய சுகாதாரத்துறை இணையமைச்சர் டாக்டர் பாரதி பிரவின் பவார் முன்னிலையில் தலைமை தாங்கினார்.
நாக்பூர் எய்ம்ஸ் தலைவர், இயக்குனர், ஊழியர்கள் மற்றும் மாணவர்களுக்கு வாழ்த்து தெரிவித்த, திரு நிதின்கட்கரி கூறியதாவது:
விதர்பா பகுதியின் தேவையை கருத்தில் கொண்டு, நாக்பூரில் எய்ம்ஸ் மருத்துவமனை அமைக்கப்பட்டது. இதன் மூலம் மத்திய இந்திய மாநிலங்களின் எல்லைகளில் உள்ள நோயாளிகள் குறைந்த செலவில், நவீன மருத்துவ வசதிகளை பெற முடியும். இந்த வசதிகள் நகர்ப்புற மக்களுக்கு மட்டும் கிடைக்காமல், நமது பகுதியின் தொலைதூர கிராமங்களில் உள்ளவர்களுக்கும் கிடைப்பதை உறுதி செய்ய வேண்டும்.
சமீபத்தில் கட்டப்பட்ட எய்ம்ஸ் மருத்துவமனைகள் எல்லாம் நீண்டகாலமாக இருந்த பிராந்திய சமநிலையற்ற தன்மையை சரிசெய்யும் விதத்தில் அமைக்கப்பட்டன. தற்போதுள்ள எய்ம்ஸ் மருத்துவமனைகளின் எண்ணிக்கையை இரட்டிப்பாக்குவது, இந்தியாவின் விருப்பங்களுக்கு சிறந்த சேவையாற்றும்.
இவ்வாறு திரு நிதின்கட்கரி கூறினார்.
மத்திய அரசின் முயற்சிகள் காரணமாக, நாட்டின் பின்தங்கிய பகுதிகளுக்கும் உயர்த்தர மருத்துவ சிகிச்சை கிடைப்பது குறித்து தனது மகிழ்ச்சியை தெரிவித்த டாக்டர் பிரவின் பவார், சுதந்திரத்துக்குப்பின் பல தசாப்தங்கள் ஆகியும், நாட்டில் 6 எய்ம்ஸ் மருத்துவமனைகள் மட்டுமே கட்டப்பட்டது நம் அனைவரும் தெரியும். 2014ம் ஆண்டுக்குப்பின், பிரதமர் திரு நரேந்திர மோடியின் தலைமையின் கீழ், ஒவ்வொரு மாநிலத்திலும் எய்ம்ஸ் மருத்துவமனை உருவாக்க கொள்கை உருவாக்கப்பட்டது’’ என்றார்.
தனது மருத்துவர் அனுபவத்திலிருந்து, மருத்துவ மாணவர்களுக்கு அறிவுரை வழங்கிய டாக்டர் பிரவின் பவார், ‘‘மருத்துவ மாணவர்கள், நோயாளிகளிடம் கனிவுடன் நடந்து கொள்வது முக்கியம். இது சுகாதார குழுவில் உள்ள ஒவ்வொரு உறுப்பினரின் முக்கிய பொறுப்பு’’ என்றார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1758237
------
(Visitor Counter : 182
சுகாதாரம் மற்றும் குடும்ப நலத்துறை அமைச்சகம்
இந்தியாவில் செலுத்தப்பட்ட மொத்த கோவிட்-19 தடுப்பூசி எண்ணிக்கை 209.27கோடியைக் கடந்தது
இந்தியாவில் கொவிட்-19 தடுப்பூசியை பொறுத்தவரை இன்று காலை 7 மணி நிலவரப்படி 209.27 கோடிக்கும் அதிகமான  டோஸ்கள் செலுத்தப்பட்டுள்ளன 2,78,10,025 அமர்வுகள் மூலம் இந்த சாதனை படைக்கப்பட்டுள்ளது.
12-14 வயதிற்குட்பட்டோருக்கான கொவிட்-19 தடுப்பூசி, 16 மார்ச் 2022 முதல் செலுத்தப்பட்டு வருகிறது. இதுவரை, ஏறத்தாழ 3.99 கோடிக்கும் அதிகமான  இளம் பருவத்தினருக்கு கொவிட்-19 தடுப்பூசியின் முதல் டோஸ் செலுத்தப்பட்டுள்ளது. 18-59 வயதுடையவர்களுக்கு கொவிட்-19 முன்னெச்சரிக்கை தவணை தடுப்பூசி செலுத்தும் பணி 10 ஏப்ரல் 2022 அன்று தொடங்கியது..
இந்தியாவில் தற்போது சிகிச்சை பெறுவோரின் எண்ணிக்கை 1,01,830 மிகக் குறைவாக உள்ளது. நாட்டின் மொத்த நோய் தொற்று உள்ளவர்கள் தற்போது 0.23 சதவீதமாக உள்ளனர்.
இதை தொடர்ந்து இந்தியாவில் குணமடைந்தோர் விகிதம் 98.58 சதவீதமாக உள்ளது. கடந்த 24 மணி நேரத்தில் 15,220 பேர் குணமடைந்துள்ளனர். பெருந்தொற்றின் தொடக்கத்திலிருந்து இதுவரை குணமடைந்தோர் மொத்த எண்ணிக்கை 4,36,85,535.
இந்தியாவில் கடந்த 24 மணி நேரத்தில் 15,754 புதிய நோயாளிகள் பதிவு செய்யப்பட்டுள்ளனர்.
கடந்த 24 மணி நேரத்தில் 4,54,491 கொவிட் பரிசோதனைகள் செய்யப்பட்டன. இதுவரை மேற்கொள்ளப்பட்ட மொத்த பரிசோதனைகளின் எண்ணிக்கை 88.18 கோடி  வாராந்திரத் தொற்று 3.90 சதவீதமாக உள்ளது. தினசரித் தொற்று விகிதம் 3.47 சதவீதமாக பதிவாகியுள்ளது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1853023
குடியரசுத் துணைத் தலைவர் செயலகம்
2025-க்குள் காசநோயை ஒழிக்க மக்கள் இயக்கத்திற்கு குடியரசு துணைத் தலைவர் அழைப்பு.
2025-ம் ஆண்டுக்குள் ‘காசநோய் இல்லா இந்தியா’ பிரச்சாரத்தில் மக்களை 'முக்கிய பங்காளிகளாக' உருவாக்க வேண்டும் என்று குடியரசு துணைத் தலைவர் திரு. எம். வெங்கையா நாயுடு இன்று அழைப்பு விடுத்தார்.
"எல்லா நோய்களையும் விட, காசநோயை முற்றிலுமாக அகற்ற சமூகத்தின் ஈடுபாடு இன்றியமையாதது" என்று அவர் வலியுறுத்தினார். காசநோயின் தாக்கம் சமுதாயத்தின் பாதிக்கப்படக்கூடிய பிரிவினரின் மீது அதிகளவில் உணரப்படுவதைக் குறிப்பிட்ட அவர், காசநோயை ஒழிக்க வளங்களை பெருமளவில் திரட்டவும் பல துறைகளின் தலையீடுகளுக்கும் அழைப்பு விடுத்தார்.
மக்கள் இயக்கமாக உருவெடுத்தால் மட்டுமே காசநோயை முற்றிலுமாக ஒழிக்கும் இலக்கை அடைய முடியும் என்று கூறிய குடியரசு துணைத் தலைவர், இந்த இயக்கத்தில் மக்களை ஈடுபடுத்த அனைத்து மட்டங்களிலும் உள்ள மக்கள் பிரதிநிதிகளுக்கு அழைப்பு விடுத்தார். 2025-ம் ஆண்டுக்குள் இந்தியாவை காசநோய் இல்லாத நாடாக மாற்ற ‘டீம் இந்தியா’ உணர்வை ஏற்று பல்முனை முயற்சிகள் தேவை என்றார் அவர்.
காசநோய்க்கு எதிராக பெண்கள் வெற்றி பெறுவதற்கான தேசிய மாநாட்டில் உரையாற்றிய குடியரசு துணைத் தலைவர், காசநோய் தொடர்பாக இந்த ஆண்டு நடைபெறும் இரண்டாவது மாநாடு இது என்பதால் காசநோய் ஒழிப்பில் அரசின் உறுதி தெளிவாகத் தெரிகிறது என்றார். இந்த மாநாட்டில் நாடாளுமன்ற உறுப்பினர்கள் மட்டுமின்றி, பிற மக்கள் பிரதிநிதிகள், காசநோய் ஒழிப்புக்காக பாடுபடும் அமைப்புகள், காசநோயால் பாதிக்கப்பட்ட பெண்கள், அங்கன்வாடி பணியாளர்கள் உள்ளிட்டோர் கலந்துகொள்வது குறித்து அவர் மகிழ்ச்சி தெரிவித்தார்.
காசநோயிலிருந்து மீண்ட பெண்களை குடியரசு துணைத் தலைவர் பாராட்டினார். காசநோயை எதிர்த்துப் போராட பாலின-உணர்திறன் அணுகுமுறைக்கு அழைப்பு விடுத்த அவர்; பெண்களுக்கு சிறந்த ஆலோசனை, ஊட்டச்சத்து மற்றும் வீடு தேடி பரிசோதனை ஆகியவற்றை பரிந்துரைத்தார்.
‘காசநோய் தடுக்கக்கூடியது மற்றும் குணப்படுத்தக்கூடியது என்ற செய்தியை மக்களிடம் கொண்டு செல்லுங்கள்’ என்று அவர் கேட்டுக்கொண்டார். காசநோய் பற்றிய களங்கத்தை அகற்றுவதற்காக மக்கள் பிரதிநிதிகளை உள்ளூர் மட்டத்தில் தொடர் ஆய்வுகளை மேற்கொள்ளவும், உரையாடல்களில் பங்கேற்கவும் திரு நாயுடு அழைப்பு விடுத்தார்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1782367
PIB Headquarters
கொவிட்-19 - பிஐபி செய்தித் தொகுப்பு
16.06.2020
- ரசாயனம் மற்றும் உரங்கள் அமைச்சகம்
- சுகாதாரம் மற்றும் குடும்ப நலத்துறை அமைச்சகம்
- பெட்ரோலியம் மற்றம் இயற்கை எரிவாயு அமைச்சகம்
(- சமூக நிதி மற்றும் அதிகாரமளித்தல் அமைச்சகம்
சுற்றுலா அமைச்சகம்
’ நம் நாட்டைத் தெரிந்து கொள்ளுங்கள்’’ தொடரின் கீழ், மைசூரு; கர்நாடகத்தின் கைவினைக் களஞ்சியம்’ என்ற தலைப்பில் நூற்றாண்டுகள் பழமையான மைசூரின் கைவினைக் கலையை சுற்றுலா அமைச்சகம் இணையதளக் காட்சியில் கொண்டுவந்துள்ளது.
இந்தியாவின் செழுமையான கைவினைப் பாரம்பரியத்தைப் பறைசாற்றும் வகையிலும், பார்வையாளர்கள் மற்றும் சுற்றுலாப் பயணிகளுக்கு அவற்றை அணுகுவதற்கான வழியையும், அனுபவத்தையும் ஏற்படுத்தும் விதத்திலும், நம் நாட்டைத் தெரிந்து கொள்ளுங்கள் இணையதளக் காட்சியில் ‘ மைசூரு; கர்நாடகத்தின் கைவினை மையம்’ என்னும் தலைப்பில் சுற்றுலா அமைச்சகம் காட்சிப்படுத்தியுள்ளது. சென்னபட்னா பொம்மைகள், செம்மரக் கைவினை வேலைப்பாடு போன்ற நூற்றாண்டுகள் பழமையான கைவினைக் கலையை மைசூரு நகரத்தைச் சுற்றிலும் காணலாம்.
நம்நாட்டைத் தெரிந்து கொள்ளுங்கள் இணையதளக் காட்சித்தொடரின் 19-வது அமர்வை மே 14-ஆம் தேதி, பெங்களூரு தேசிய வடிவமைப்புத் தொழில்நுட்ப நிறுவனத்தின் இயக்குநர் திருமிகு. சூசன் தாமஸ், அதன் கல்விப்புலத்தைச் சேர்ந்த டாக்டர் யத்தீந்திர லக்கன்னா, திருமிகு. ஷில்பா ராவ் ஆகியோர் வழங்கினர். இந்தியாவின் தறிகள் மற்றும் கைவினைக் கலையின் செழுமையை விளக்கிய அவர்கள், கைவினை சுற்றுலாவுக்கான மாற்று விவரணத்தை உருவாக்க வேண்டியது அவசியம் எனவும், உள்நாட்டுக் கைவினைக் கலைக்கு சுற்றுலா வரைபடத்தில் ஒரு இடம் கிடைக்கச் செய்ய வேண்டும் எனவும் வலியுறுத்தினர். மைசூருக்குப் பயணம் மேற்கொள்பவர்களுக்கு பல்வேறு கைவினைக் கலைகளைப் பராமரித்து செழுமைப்படுத்தி வரும் கைவினைக் கலைஞர்களின் ஊர்கள் மற்றும் நகரங்களைப் பற்றித் தெரிந்து கொள்ளும் வாய்ப்புகளை இது வழங்குவதாக அமைந்திருந்தது.
இந்த வலைதளத் தொடரின் அமர்வுகள் தற்போது, https://www.youtube.com/channel/UCbzIbBmMvtvH7d6Zo_ZEHDA/featured என்ற இணையதளத்திலும், இந்திய அரசின் சுற்றுலா அமைச்சகத்தின் அனைத்து சமூக ஊடகங்களிலும் காணக்கிடைக்கும்.
அடுத்த இணையதளக் காட்சித் தொடர் ‘ உத்தரகாண்ட்; உண்மையிலேயே சொர்க்கம் ’ என்ற தலைப்பில் மே 16-ஆம் தேதி காலை 11 மணிக்கு நடைபெறுகிறது. அதற்கு இங்கே பதிவு செய்யுங்கள் https://bit.ly/UttarakhandDAD
(Visitor Counter : 177
நிலக்கரி அமைச்சகம்
ரயில்வே மூலம் எடுத்துச்செல்லப்பட்ட நிலக்கரி அளவுகளின் விவரங்கள்
கடந்த 2017-18-ம் ஆண்டு 555.20 மில்லியன் டன், 2018-19-ம் ஆண்டில் 605.84 மில்லியன் டன், 2019-20-ம் ஆண்டில் 586.87 மில்லியன் டன், 2020-21-ம் ஆண்டில் 541.82 மில்லியன் டன், 2021-22-ம் ஆண்டில் 652.80 மில்லியன் டன் என்ற அளவில் கடந்த 5 ஆண்டுகளில் ரயில்வே மூலம் நிலக்கரி எடுத்துச்செல்லப்பட்டுள்ளது.
இத்தகவலை மாநிலங்கள் அவையில் மத்திய நிலக்கரி, சுரங்கங்கள் மற்றும் நாடாளுமன்ற விவகாரத்துறை அமைச்சர் திரு பிரலாத் ஜோஷி எழுத்துப்பூர்வமாக தெரிவித்தார்.
மேலும் விவரங்களுக்கு இந்த ஆங்கிலச் செய்திக் குறிப்பைக் காணவும் https://pib.gov.in/PressReleasePage.aspx?PRID=1884810
உள்நாட்டு விமானப் போக்குவரத்து அமைச்சகம்
சிவில் விமானப் போக்குவரத்துத் துறையில் உயர்ரக தொழில்நுட்ப நடவடிக்கைகள்: மக்களவையில் மத்திய இணை அமைச்சர் ஜெனரல்  டாக்டர் வி கே சிங் தகவல்
சிவில் விமானப் போக்குவரத்துத் துறையை மேம்படுத்துவதற்காக உயர்ரக தொழில்நுட்ப நடவடிக்கைகளை அரசு எடுத்து வருவதாகவும், எதிர்காலத்திலும் தொடர்ந்து மேற்கொள்ளப்படும் என்றும் நாடாளுமன்றத்தின் மக்களவையில் சிவில் விமானப் போக்குவரத்து இணை அமைச்சர் ஜெனரல்  டாக்டர் வி கே சிங் இன்று எழுத்துப்பூர்வமாக அளித்த பதிலில் தெரிவித்துள்ளார். இந்தத் துறையில் மேற்கொள்ளப்பட்டு வரும் பல்வேறு நடவடிக்கைகளுள் ஒருசில பின்வருமாறு:
• விமான நிலையங்களின் நுழைவு வாயில் முதல், விமானத்தில் ஏறுவது வரை தொடர்பற்ற, சீரான, காகிதமற்ற சேவையை வழங்குவதற்காக கடந்த 2018-ஆம் ஆண்டு டிஜி யாத்ரா குறித்த கொள்கை வெளியிடப்பட்டது. பெங்களூரு, ஐதராபாத், கொல்கத்தா, புனே, வாரணாசி மற்றும் விஜயவாடா ஆகிய 6 விமான நிலையங்களில் முக அங்கீகார தொழில்நுட்பத்தைப் பயன்படுத்தி உயிரி அடையாள விமானம் ஏறுதல் அமைப்புமுறையை அமல்படுத்துவதற்கான பணிகள் நடைபெற்று வருகின்றன. இந்தத் திட்டம் தற்போது சோதனை நிலையில் உள்ளது. இந்த சோதனை முயற்சியின் வெற்றியைத் தொடர்ந்து, பல்வேறு கட்டங்களாக நாடு முழுவதும் உள்ள இதர விமான நிலையங்களிலும் இத்திட்டம் அமல்படுத்தப்படும்.
• அடுத்த 4-5 ஆண்டுகளில் ரூ. 25000 கோடி மதிப்பில் நவீன தொழில்நுட்பத்தைப் பயன்படுத்தி முனையங்களின் வளர்ச்சிப் பணியை மேற்கொள்ள இந்திய விமான நிலைய ஆணையகம் திட்டமிட்டுள்ளது.
• விமானப் போக்குவரத்து உள்கட்டமைப்பை நவீனமயமாக்கும் பணிகள் நடைபெற்று வருகின்றன.
• குறுகியகால விமானப் பாதைகளை மேம்படுத்தி, குறைந்த எரிவாயுவின் பயன்பாட்டிற்காக நவீன விமானப் போக்குவரத்து மேலாண்மை தொழில்நுட்பங்களின் மூலம் இந்திய வான் எல்லையில் வழிகளை மறு சீரமைக்கும் பணி இந்திய விமானப் படையுடன் ஒருங்கிணைந்து மேற்கொள்ளப்படுகிறது.
• விமான சரக்கு முனையங்களின் தரத்தை மேம்படுத்துவதற்காக, மின்னணு தொழில்நுட்பத்தின் பயன்பாடு ஊக்குவிக்கப்படுகிறது.
• சிவில் விமானப் போக்குவரத்திற்கான தலைமை இயக்குநரகம் மற்றும் சிவில் விமானப் போக்குவரத்து பாதுகாப்பு அலுவலகத்தில் மின்னணு ஆளுகை வசதி ஏற்படுத்தப்பட்டுள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1742650
------
(Visitor Counter : 194
பிரதமர் அலுவலகம்
டிஜிட்டல் சுகாதார வசதிகளுக்கு பிரதமர் பாராட்டு
கோடிக்கணக்கான மக்கள் சுகாதாரத்தின் டிஜிட்டல் வசதிகளால் முழு நன்மைகளைப் பெறுகிறார்கள் என்று பிரதமர் திரு. நரேந்திர மோடி மிகுந்த மனநிறைவை வெளிப்படுத்தியுள்ளார்.
மத்திய சுகாதார அமைச்சர் டாக்டர் மன்சுக் மாண்டவியா ஒரு ட்வீட்டில், தேசிய தொற்றா நோய்களுக்கான திட்டத்தின் கீழ் என்.சி.டி போர்ட்டல் மூலம் 5 கோடிக்கும் அதிகமான ஆயுஷ்மான் பாரத் சுகாதார கணக்குகள்  உருவாக்கப்பட்டுள்ளன என்று தெரிவித்தார்.
மத்திய அமைச்சரின் ட்வீட்டுக்கு பதிலளித்து பிரதமர் ட்வீட் செய்துள்ளார்;
"நல்ல தகவல்! நாடு முழுவதும் உள்ள ஏழை சகோதர, சகோதரிகளுக்கு சிறந்த சுகாதார வசதிகளை வழங்குவதே நமது முன்னுரிமை. இந்த வசதிகள் டிஜிட்டல் மயமாகி கோடிக்கணக்கான மக்களைச் சென்றடைவது மிகுந்த மனநிறைவை அளிக்கிறது. "
பெண்கள் மற்றும் குழந்தை நலன் அமைச்சகம்
பிரதமரின் பேறுகால உதவித்திட்டத்தை தமிழகம் சிறப்பாக செயல்படுத்தி வருவதாக மத்திய அமைச்சர் பாராட்டு - புதுச்சேரிக்கு விருது
கர்ப்பிணிப் பெண்கள் மற்றும் பாலூட்டும் தாய்மார்களுக்கான, பேறுகால உதவித் திட்டத்தை சிறப்பாக செயல்படுத்திய மாநிலங்கள், யூனியன் பிரதேசங்கள் மற்றும் மாவட்டங்களுக்கு, புதுதில்லியில் இன்று நடைபெற்ற நிகழ்ச்சியில் மத்திய மகளிர் மற்றும் குழந்தைகள் மேம்பாட்டுத் துறை அமைச்சர் திருமதி ஸ்மிருதி ஸுபின் இரானி, பிரதமரின் மாத்ரு வந்தனா யோஜனா விருதுகளை வழங்கினார்.
இதில், ஒரு கோடிக்கும் மேற்பட்ட மக்கள் தொகை கொண்ட மாநிலங்களுக்கான பிரிவில், மத்தியப் பிரதேசம் முதலிடத்தையும் ஆந்திரப்பிரதேசம் இரண்டாவது இடத்தையும், ஹரியானா மூன்றாவது இடத்தையும் பெற்றன.
ஒரு கோடிக்கும் குறைவான மக்கள் தொகை கொண்ட மாநிலங்கள் / யூனியன் பிரதேசங்களில் உள்ள மாவட்டங்களுக்கான பிரிவில் மிசோரம் மாநிலத்தின் செர்ச்சிப் மாவட்டம் முதலிடத்தையும், இமாச்சலப் பிரதேசத்தின் உனா இரண்டாவது இடத்தையும், புதுச்சேரி மூன்றாம் இடத்தையும் பெற்றன.
நிகழ்ச்சியில் பேசிய அமைச்சர் திருமதி ஸ்மிருதி ஸுபின் இரானி, இத்திட்டத்தின்கீழ் இதுவரை 1.28 கோடி பயனாளிகளுக்கு, அவர்களது வங்கிக் கணக்கிலேயே ரூ.5,280 கோடி நேரடியாக செலுத்தப்பட்டுள்ளது என்றார்.
தமிழ்நாடு, அசாம், திரிபுரா மற்றும் மணிப்பூர் மாநிலங்கள் இத்திட்டத்தை வெற்றிகரமாக செயல்படுத்தியதன் மூலம், மாவட்ட நிர்வாகம், மாநில மற்றும் மத்திய அரசுகள் ஒருங்கிணைந்து செயல்பட்டால், செயல்படுத்த முடியாது என்பதே எதுவும் இல்லை என்பதை நிரூபித்துள்ளதாகக் கூறினார்.
முந்தைய திட்டங்களிலிருந்து இத்திட்டம் மாறுபட்டது என்று குறிப்பிட்ட அமைச்சர், புதிய திட்டத்தின்கீழ் பயனாளிகளின் வங்கிக் கணக்கில் உதவித் தொகை நேரடியாக வரவு வைக்கப்படுவதை சுட்டிக்காட்டினார். மேலும் முந்தைய திட்டங்களில் உதவித் தொகையைப் பெற 18- மாதங்களிலிருந்து 3 ஆண்டுகள் வரை ஆனநிலையில், தற்போது, வெளிப்படையான முறையில் உடனடியாக வழங்கப்படுவதாகவும் தெரிவித்தார்.
இத்திட்டத்தில் நூறு சதவீத இலக்கை அடைய அனைத்து மாநிலங்கள் / யூனியன் பிரதேசங்கள் மற்றும் மாவட்டங்கள் முயற்சிக்க வேண்டும் எனவும் அமைச்சர் திருமதி ஸ்மிருதி இரானி கேட்டுக்கொண்டார்.
01.01.2017 முதல், நாட்டிலுள்ள அனைத்து மாவட்டங்களிலும் செயல்படுத்தப்பட்டு வரும் பிரதமரின் மாத்ரு வந்தனா யோஜனா திட்டத்தின்கீழ், முதல் குழந்தையைப் பெற்றுக் கொள்ளும் கர்ப்பிணிப் பெண்கள் மற்றும் பாலூட்டும் தாய்மார்களுக்கு, அவர்களது வங்கி அல்லது அஞ்சலகக் கணக்கில் ரூ.5,000 நேரடியாக செலுத்தப்படுவது குறிப்பிடத்தக்கது.
சாலைப் போக்குவரத்து மற்றும் நெடுஞ்சாலைத்துறை அமைச்சகம்
தேசிய நெடுஞ்சாலைகளில் உள்ள அனைத்து சுங்கச்சாவடி கட்டண வசூல் மையங்களும் ஃபாஸ் டேக்காக மாற்றம்
தேசிய நெடுஞ்சாலை கட்டண விதிகள் 2008-ன்படி நாடு முழுவதும் தேசிய நெடுஞ்சாலைகளில் சுங்கவரி வசூலிக்கும் ஃபீ-பிளாசா எனப்படும் கட்டண வசூலிப்பு மையங்கள் அமைக்கப்பட்டுள்ளன. 60 கிலோமீட்டர் இடைவெளியில் இந்த கட்டண வசூலிப்பு மையங்கள் இருக்க வேண்டும் என்பது விதி. அதே நேரத்தில் ஏற்கனவே அமலில் இருந்து தேசிய நெடுஞ்சாலைகள் கட்டண விதிகள் 1997-ல் 60 கிலோமீட்டர் இடைவெளி என்ற கட்டுப்பாடுகள் கிடையாது.
இந்த நிலையில், தேசிய நெடுஞ்சாலையில் உள்ள ஃபீ-பிளாசாக்கள் அனைத்தும் ஃபாஸ்ட்–டேக் வசூல் மையங்களாக மாற்றப்பட வேண்டும் என கடந்த 2021ம்ஆண்டு மத்திய அரசு அறிவித்தது. இந்த சட்டம் பிப்ரவரி 15ம் தேதி நள்ளிரவு முதல் அமலுக்கு வந்தது. இதன் அடிப்படையில், தற்போது நாடுமுழுவதும் தேசிய நெடுஞ்சாலைகளில் உள்ள பெரும்பாலான ஃபீ-பிளாசாக்கள் மின்னணு முறையில் கட்டணம் வசூலிக்கப்படுகிறது.
மக்களவையில் எழுப்பப்பட்ட கேள்விக்கு மத்திய சாலைப்போக்குவரத்து மற்றும் நெடுஞ்சாலைகள் துறை அமைச்சர் திரு நிதின் கட்கரி எழுத்துப்பூர்வமாக அளித்த பதிலில் இவ்வாறு தெரிவித்துள்ளார்.
சிறப்பு சேவைகள் மற்றும் கட்டுரைகள்
வருமான வரி செலுத்தாத நிறுவனம் ஒன்றின் நிர்வாக இயக்குநர் மற்றும் இயக்குநருக்கு ஓராண்டு கடுங்காவல் தண்டனையும், ரூ.25,000 அபராதமும் விதிக்கப்பட்டுள்ளது
2017-18 ஆம் ஆண்டிற்கான வருமான வரியை செலுத்தாமல் வருமானவரிப் படிவத்தை தாக்கல் செய்த கட்டுமான வணிக நிறுவனம் ஒன்றின் நிர்வாக இயக்குநர் மற்றும் இயக்குநருக்கு ஓராண்டு கடுங்காவல் தண்டனையும், ரூ.25,000 அபராதமும் விதிக்கப்பட்டுள்ளது. மேலும் இந்த நிறுவனத்திற்கும் ரூ.25,000 அபராதம் விதிக்கப்பட்டுள்ளது.
வரி செலுத்தாமல், வேண்டுமென்றே வரி ஏய்ப்பு செய்ததற்காக வருமான வரிச் சட்டம் 1961, பிரிவு, 276சி மற்றும் 278பி ஆகியவற்றின் கீழ் இந்த நிறுவனம் மற்றும் அதன் இரண்டு இயக்குநர்களுக்கு எதிராக சென்னைப் பெருநகரக் கூடுதல் நீதிபதி , முன் வருமானவரித்துறையால் வழக்குகள் பதிவு செய்யப்பட்டன.
இந்த வழக்குகளை விசாரித்த நீதிபதி இந்த நிறுவனம் மற்றும் இயக்குநர்கள் மீதான குற்றச்சாட்டுக்கள் நிரூபிக்கப்பட்டதால் அவர்கள் குற்றவாளிகள் என தீர்ப்பளித்தார்.
வருமான வரித்துறை  மண்டலத்தில், வருமான வரிச் சட்டம், 1961ன் விதிகளை மீறிய குற்றத்திற்காக தொடரப்பட்ட வழக்குகளில் இந்நிதியாண்டில்  முதலாவதாக தண்டனை வழங்கப்பட்டுள்ளது. வருமானவரி முதன்மை தலைமை ஆணையர்  திரு சஞ்சய் குமார் வர்மா வெளியிட்ட செய்திக் குறிப்பில் இதனைத் தெரிவித்துள்ளார்.
பிரதமர் அலுவலகம்
ஒவ்வொரு துறையிலும் பெண்கள் படைத்திற்கும் சாதனை, அமிர்த காலத்தில் நமது கனவுகளை நிறைவேற்றும் நம்பிக்கையை அளிக்கின்றது: பிரதமர்
இந்திய பெண்களின் சாதனைகளைப் பாராட்டியுள்ள பிரதமர் திரு நரேந்திர மோடி, மகளிர் சக்தியின் தன்னம்பிக்கையின் பலனாக இந்த சாதனைகள் அமைந்துள்ளது என்று குறிப்பிட்டுள்ளார். அமிர்த காலத்தில் நாட்டின் உறுதிப்பாடுகளை நிறைவேற்றும் நம்பிக்கையை இந்த சாதனைகள் நமக்கு வழங்கியுள்ளது என்று அவர் தெரிவித்தார்.
வந்தே பாரத் விரைவு ரயிலின் முதல் பெண் ஓட்டுநர் திருமதி சுரேகா யாதவ் பற்றி மத்திய அமைச்சர் திரு ராவ்சாஹிப் பாட்டில் தான்வே வெளியிட்ட ட்விட்டர் பதிவிற்கு பிரதமர் பதிலளித்துள்ளதாவது:
“புதிய இந்தியாவின் மகளிர் சக்தியின் நம்பிக்கை, இதுதான்! இன்று, ஒவ்வொரு துறையிலும் பெண்கள் தடம் பதித்து, சாதனை புரிந்திருப்பது, அமிர்த காலத்தில் நாட்டின் உறுதிப்பாடுகள் நிறைவேறும் என்ற நம்பிக்கையை நமக்கு அளிக்கிறது.”
ஆயுஷ்
ஆயுஷ் அமைச்சகம் 2020 சர்வதேச யோகா தினத்திற்கு “வீட்டில் யோகா, குடும்பத்துடன் யோகா” இயக்கத்துடன் முனைப்பாக தயாராகிறது
தற்போதைய கொவிட்-19 தொற்று நிலைமை, அன்றாட நடவடிக்கைகளில் ஏற்படுத்தியுள்ள மந்தநிலை மற்றும் மக்கள் நடமாட்டத்திற்கான கட்டுப்பாடுகள் ஆகியவற்றின் பின்னணியில், இந்த ஆண்டு சர்வதேச யோகா தினமானது யோகாவின் மூலம் ஆரோக்கியத்தை மேம்படுத்துதல் மற்றும் மன அழுத்தத்தை குறைக்கும் அம்சங்களை முன்னிலைப்படுத்துவதை நோக்கமாகக் கொண்டுள்ளது. இதை எளிதாக்குவதற்காக, ஆயுஷ் அமைச்சகம் ஒரு பயிற்சியாளர் தலைமையிலான அமர்வை, மக்கள் ஒற்றுமையுடன் பின்பற்றவும் பயிற்சி செய்யவும் ஏற்பாடு செய்து வருகிறது. இது ஜூன் 21 ஆம் தேதி காலை 6:30 மணிக்கு தூர்தர்ஷனில் ஒளிபரப்பப்படும்.
ஒவ்வொரு ஆண்டும், ஜூன் 21 உலகளவில் சர்வதேச யோகா தினமாக கொண்டாடப்படுகிறது.
இன்று உலகம் முழுவதும் கொவிட்- 19 தொற்றுநோயைப் பற்றி கவலைபட்டு வரும் சூழ்நிலையில், யோகா மிகவும் பொருத்தமானது, ஏனெனில் யோகப் பயிற்சி உடல் மற்றும் மன நலனுக்கு வழிவகுக்கிறது. இந்த கடினமான காலங்களில் யோகாவிலிருந்து பொதுமக்கள் பெறக்கூடிய முக்கியத்துவம் வாய்ந்த, குறிப்பாக, பின்வரும் இரண்டு நிரூபிக்கப்பட்ட நன்மைகள்: i) பொது உடல்நலம் மற்றும் நோய் எதிர்ப்பு சக்தி மேம்பாடு ஆகியவற்றில் நேர்மறையான தாக்கம், மற்றும் ii) மன அழுத்தத்தைப் போக்கக்கூடிய நிவாரணியாக யோகா உலகளவில் ஏற்றுக் கொள்ளப்பட்டது,
யோகா இணைய தளம், அதன் சமூக ஊடகங்கள், தொலைக்காட்சி ஆகியவற்றின் வாயிலாக 45 நிமிட பொது யோகா நெறிமுறையைக் கற்க ஆயுஷ் அமைச்சகம் மக்களை ஊக்குவிக்கிறது. தூர்தர்சன் பாரதியில், பொது யோகா நெறிமுறையின் தினசரி ஒளிபரப்பு பிரச்சார் பாரதியால் ஜூன் 11, 2020 முதல்  தொடங்கப்பட்டது. இந்த நிகழ்ச்சி ஆயுஷ் அமைச்சகத்தின் சமூக ஊடகங்களிலும் காணக் கிடைக்கிறது. ஒரு மின்னணு ஊடகம் மூலம், ஆடியோ - வீடியோ செயல் விளக்கத்தின் உதவியுடன் யோகா நெறிமுறைகளை பொதுமக்களுக்கு பழக்கப்படுத்துவதே இதன் முக்கிய நோக்கமாகும்.
பொதுவான யோகா நெறிமுறைகளை முன்பே தெரிந்து கொள்வது, 2020 சர்வதேச யோகா தின நிகழ்வுக்கு மக்கள் முழுமையாக தங்களை தயார்படுத்திக் கொண்டு சுறுசுறுப்பாக பங்கேற்க உதவுவதுடன், உலகளவில் ஜூன் 21, 2020 ஆம் தேதி காலை 0630 மணிக்கு தங்கள் குடும்பங்களுடன் தமது வீடுகளில் யோகா பயிற்சி மேற்கொள்ள உதவும். மேலும், அமைச்சகம் அதே நேரத்தில் ஒரு ஒளிபரப்பை நடத்துகிறது, அது ஒரு பயிற்சியாளர் தலைமையில் யோகா பயிற்சியை மக்கள் பின்பற்றி செய்ய வழிவகுக்கும், இது குறித்த விரிவான விவரங்கள் விரைவில் அறிவிக்கப்படும். அத்துடன் பல பரிசுகளுடன் ஒரு வீடியோ போட்டியும்  ஏற்பாடு செய்யப்பட்டுள்ளது, இதில் மக்கள் வெவ்வேறு யோகாசனங்களை பயிற்சி செய்யும் அவர்களின் குறுகிய வீடியோ பதிவுகளை இடுகையிட ஊக்குவிக்கப்படுகிறார்கள்.
நிலக்கரி அமைச்சகம்
2022-ம் ஆண்டு ஏப்ரல் மாதத்தில் மகாராஷ்டிராவிற்கான நிலக்கரி வழங்கல் கணிசமாக அதிகரித்துள்ளது
இந்த ஆண்டு மார்ச் மாதத்தை விட தற்போது மகாராஷ்டிரா மாநிலத்திற்கான நிலக்கரி விநியோகம் அதிகரித்துள்ளதாக மத்திய நிலக்கரி அமைச்சகம் விளக்கம் அளித்துள்ளது. இது தொடர்பாக ஊடகத்தில் வெளியான செய்தி ஒன்றிற்கு பதிலளித்துள்ள அந்த அமைச்சகம், தற்போதய நிலக்கரி தேவையை அம்மாநிலம் பூர்த்தி செய்து வருகிறது என்று தெரிவித்துள்ளது. மகாராஷ்டிரா மாநிலத்தில் உள்ள அனல் மின் நிலையங்களுக்கு  2021-22-ம் நிதியாண்டில் 70.77 மில்லியன் டன்  நிலக்கரி வழங்கப்பட்டுள்ளது. மின் தேவை அதிகரித்து வரும் நிலையில், அனல் மின் உற்பத்தி நிலையங்களுக்கு தேவையான நிலக்கரி வினியிடம் அதிகரிக்கப்பட்டு வருவதாக நிலக்கரி அமைச்சகம் கூறியுள்ளது. நிலக்கரி அமைச்சகம் வெளியிட்டுள்ள புள்ளிவிவரங்களின்படி, கடந்த மார்ச் 2022-ம் ஆண்டில், மகாராஷ்டிரா மாநிலத்தில் உள்ள மின் உற்பத்தி நிலையங்களுக்கு நாளொன்றுக்கு 2.14 லட்சம் டன் நிலக்கரி விநியோகிக்கப்பட்டு வருவதாகவும், இது இந்த மாதம், அதாவது,ஏப்ரல் 11.04.2022-ம் தேதி வரை நாளொன்றுக்கு 2.76 லட்சம் டன்னாக அதிகரிக்கப்பட்டுள்ளதாகவும் குறிப்பிடப்பட்டுள்ளது.
மகாஜென்கோ நிறுவனத்திற்கு கடந்த 2021-22-ம் ஆண்டில் 37.131 மெட்ரிக் டன் நிலக்கரி வழங்கப்பட்டுள்ளது. 2022-ம் ஆண்டு மார்ச் மாதத்தில் மகாஜென்கோவிற்கு தினசரி நிலக்கரி விநியோகம் 0.96 லட்சம் டன்னாக இருந்தது. இது ஏப்ரல் மாதத்தில் நாளொன்றுக்கு 1.32 லட்சம் டன்னாக  மேலும் அதிகரிக்கப்பட்டுள்ளது. மகாராஷ்டிரா மாநிலத்தின் நிலக்கரிக்கான நிலுவைத் தொகை 2390 கோடி ரூபாயாக இருந்த போதிலும், மகாகென்கோவின் நிலக்கரித் தேவை பூர்த்தி செய்யப்படுகிறது.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1817528
சிறப்பு சேவைகள் மற்றும் கட்டுரைகள்
சென்னை துறைமுகத்தில் டாக்டர் பி ஆர் அம்பேத்கார் அவர்களின் 66வது நினைவு நாள் நிகழ்வு
சென்னை துறைமுகத்தில் டாக்டர் அம்பேத்கர் அவர்களின் 66வது நினைவு நாள் கடைபிடிக்கப்பட்டது. இந்த நிகழ்வில் துறைமுக வளாகத்தில் அமைந்திருக்கும்  டாக்டர் அம்பேத்கர் அவர்களின் திருவுருவ சிலைக்கு மாலை அணிவித்து அங்கே அலங்கரிக்கப்பட்டு வைத்திருந்த அன்னாரின் புகைப்படத்திற்கும் மற்றும் துறைமுகத்தின் உள்ளே அம்பேத்கர் துறையில் நிறுவப்பட்டு இருக்கும் அன்னாரின் மார்பளவு சிலைக்கும், சென்னை துறைமுக தலைவர் திரு சுனில் பாலீவால், ஐஏஎஸ், துறைமுக துணைத்தலைவர் திரு எஸ் பாலாஜி அருண்குமார், ஐஆர்டிஎஸ், திரு.எஸ்.முரளிகிருஷ்ணன், ஐடிஏஎஸ், துறைமுக செயலாளர், திரு இந்திரனில் ஹசரா, துறை தலைவர்கள் திரு ஸ்ரீ ராமச்சந்திர மூர்த்தி, திரு ஜெயசிம்ஹா, திரு மில்டன், திரு ரமனமூர்த்தி, திரு கிருபானந்தசாமி மற்றும் உயர் அதிகாரிகள் தொழிலாளர்கள் திரளாக கலந்துகொண்டு அன்னாரின் திருவுருவ படத்திற்கு மலர் தூவி மரியாதை செலுத்தினார்கள்.
பிரதமர் அலுவலகம்
இந்தியா-பிரேஸில் இடையிலான ராணுவ ஒத்துழைப்பை வலுப்படுத்த பிரேஸில் பயணம் எனக்கொரு வாய்ப்பை அளிக்கும்: பிரதமர்
பிரேஸில் நாட்டில் நவம்பர் 13 மற்றும் 14ஆம் தேதிகளில் நடைபெறவுள்ள பிரிக்ஸ் உச்சிமாநாட்டில் பிரதமர் திரு. நரேந்திர மோடி கலந்து கொள்கிறார். ‘புதுமையான எதிர்காலத்திற்கான பொருளாதார வளர்ச்சி’ என்பதே இந்த மாநாட்டின் மையக் கருத்தாகும்.
“பல்வேறு துறைகளில் நெருங்கிய ஒத்துழைப்பை ஏற்படுத்துவது குறித்து, பிரிக்ஸ் தலைவர்களுடன் விவாதிப்பதை ஆவலுடன் எதிர்நோக்கியிருக்கிறேன். மாநாட்டினிடையே பிரிக்ஸ் வர்த்தக அமைப்பின் கூட்டத்தில் நான் உரையாற்றுவதுடன், பிரிக்ஸ் வர்த்தக கவுன்சில் மற்றும் புதிய வளர்ச்சி வங்கியின் நிர்வாகிகளுடனும் கலந்துரையாடவுள்ளேன். பொருளாதார பிணைப்புகளை மேம்படுத்துவது பிரிக்ஸ் நாடுகளுக்கு நன்மை பயக்கும். இந்த பிரேஸில் பயணம், இந்தியா-பிரேஸில் இடையிலான ராணுவ ஒத்துழைப்பை வலுப்படுத்துவது குறித்து பிரேஸில் அதிபருடன் பேச்சுவார்த்தை நடத்த ஒரு வாய்ப்பாக அமையும். வர்த்தகம், பாதுகாப்பு, வேளாண்மை மற்றும் எரிசக்தி போன்ற துறைகளில் ஒத்துழைப்பை வலுப்படுத்த அதிக வாய்ப்புள்ளது” என்று பிரதமர் தெரிவித்துள்ளார்.
|
|
நவம்பர் 13 மற்றும் 14-ல் பிரேஸிலில் நடைபெறவுள்ள இந்த ஆண்டிற்கான பிரிக்ஸ் உச்சிமாநாட்டில் நான் கலந்து கொள்ளவிருக்கிறேன். புதுமையான எதிர்காலத்திற்கான பொருளாதார வளர்ச்சி’ என்பதே இந்த மாநாட்டின் மையக் கருத்தாகும். “பல்வேறு துறைகளில் நெருங்கிய ஒத்துழைப்பை ஏற்படுத்துவது குறித்து, பிரிக்ஸ் தலைவர்களுடன் விவாதிப்பதை ஆவலுடன் எதிர்நோக்கியிருக்கிறேன். 
|
|
மாநாட்டினிடையே பிரிக்ஸ் வர்த்தக அமைப்பின் கூட்டத்தில் நான் உரையாற்றுவதுடன், பிரிக்ஸ் வர்த்தக கவுன்சில் மற்றும் புதிய வளர்ச்சி வங்கியின் நிர்வாகிகளுடனும் கலந்துரையாடவுள்ளேன். பொருளாதார பிணைப்புகளை மேம்படுத்துவது பிரிக்ஸ் நாடுகளுக்கு நன்மை பயக்கும். 
|
|
இந்த பிரேஸில் பயணம், இந்தியா-பிரேஸில் இடையிலான ராணுவ ஒத்துழைப்பை வலுப்படுத்துவது குறித்து பிரேஸில் அதிபருடன் பேச்சுவார்த்தை நடத்த ஒரு வாய்ப்பாக அமையும். வர்த்தகம், பாதுகாப்பு, வேளாண்மை மற்றும் எரிசக்தி போன்ற துறைகளில் ஒத்துழைப்பை வலுப்படுத்த அதிக வாய்ப்புள்ளது.
மனித வள மேம்பாட்டு அமைச்சகம்
ஸ்வராஜிலிருந்து புதிய இந்தியாவுக்கு இந்தியாவின் கொள்கைகள் மறுபார்வை குறித்த சர்வதேச கருத்தரங்கை மத்திய உள்துறை அமைச்சர் தொடங்கி வைத்தார்
ஸ்வராஜிலிருந்து புதிய இந்தியாவுக்கு இந்தியாவின் கொள்கைகள் மறுபார்வை குறித்து தில்லி பல்கலைக்கழகம் ஏற்பாடு செய்திருந்த மூன்று நாள் சர்வதேச கருத்தரங்கை மத்திய உள்துறை மற்றும் கூட்டுறவுத்துறை அமைச்சர் திரு அமித் ஷா தொடங்கிவைத்தார் மத்திய கல்வி மற்றும் திறன் மேம்பாட்டுத்துறை அமைச்சர் திரு தர்மேந்திர பிரதான் முன்னிலை வகித்தார்.
நாடு சுதந்திரத்தின் 75 வது ஆண்டு பெருவிழாவை கொண்டாடும் தருணத்தில் தில்லி பல்கலைக்கழகம் அதன் நூற்றாண்டை கொண்டாடுவது மிகுந்த மகிழ்ச்சியை அளிக்கிறது என்று இந்த நிகழ்ச்சியில் பேசிய திரு தர்மேந்திர பிரதான் தெரிவித்தார். பிரதமர் திரு நரேந்திர மோடி தலைமையின் கீழ் புதிய இந்தியா உருவாக்கப்பட உள்ளது என்று கூறிய அவர், உலகின் வல்லரசாக நமது நாட்டை உருவாக்க ஒன்றுபட்டு பாடுபட அழைப்பு விடுத்தார்.
மேலும் விவரங்களுக்கு:
https://pib.gov.in/PressReleasePage.aspx?PRID=1826697